157 



Bladtværsnittet viste sig at være isolateralt eller dog 

 tilnærmelsesvis isolateralt, nærmest ved Vesterhavs-Typen, men 

 med „Tendens til Dorsiventralitet", idet Undersidens Palis- 

 sadeceller, som det vil ses af Figur 6, i deres Rumudstrækninger 

 ikke ganske svare til Oversidens. De øvrige Mesofylceller 

 frembyde intet særligt overfor Vesterhavs-Typen. Men i eet 

 Forhold afviger Bladet fra denne sidste, nemlig ved dets 

 Haarbeklædning. Undersiden er nemlig dækket af fine til— 

 trykte Haar, der ligge indfiltrede mellem hverandre. De 

 sidde spredt, ere døde og luftfyldte samt temmelig tyk- 

 væggede; ved Hjælp af en Basalcelle udspringe de fra tyk- 

 væggede Epidermisceller. Som Helhed have de Karakteren af 

 et tyndt, blødt, hvidligt Overtræk paa Bladets Underside. 

 Denne Bladtype af Lathyrus maritimus vil jeg benævne 

 G r ø n 1 a n d s - T y p e n , og den er altsaa karakteriseret ved sine 

 tilnærmelsesvis isolaterale Blade, ringere Bladtykkelse 

 end Vesterhavs-Typen samt endelig ved sin H a a r b e k 1 æ d n i n g. 



Paavisningen af Bladenes isolaterale Bygning hos de 

 grønlandske Exemplarer viste mig, at mit tidligere ved Forsøg 

 vundne Resultat med Hensyn til Isolateralitetens Oprindelse 

 og Aarsag hos denne Plante ikke var almengyldigt. For disse 

 grønlandske Exemplarers Vedkommende, der vare samlede 

 paa Fjældskrænter i en Højde af indtil G00 / over Havet, 

 kunde der jo fornuftigvis ikke være Tale om Havvandets 

 Indflydelse paa Bladbygningen. Ved at stille sig det Spørgs- 

 maal, hvad Aarsagen til denne Bladbygning hos de grøn- 

 landske Planter kunde være, maatte man nærmest tænke 

 paa Lyset som en afgjørende Faktor. 



Jeg besluttede derfor ogsaa at undersøge denne Faktors 

 Indflydelse paa Plantens anatomiske Bladbygning experimentell 

 og anlagde da i dette Øjemed Kulturer paa ganske samme 

 Vis som tidligere beskrevet ved Forsøgene over Kogsaltets 

 Indvirkning. Dyrkningen foretoges i Sommermaanederne 

 1898, og Halvdelen af Forsøgsplanterne, som alle rigelig 

 vandedes med almindeligt Brøndvand , anbragtes i en mod 



